Cu acest prilej, echipa festivalului a organizat un vot în rândul comunității de cineaști, participanți și mentori ai festivalului spre a stabili un Top 10 al celor mai bune documentare românești post-1989.
Top-ul este următorul:
#10 • Țara moartă (Radu Jude, 2017)
#09 • Născuți la comandă. Decrețeii (Florin Iepan, 2005)
#08 • Asta e (Thomas Ciulei, 2001)
#07 • Timebox (Nora Agapi, 2018)
#06 • Crulic – Drumul spre dincolo (Anca Damian, 2011)
#05 • Ouăle lui Tarzan (Alexandru Solomon, 2017)
#04 • Colectiv (Alexander Nanau, 2019)
#03 • Acasă (Radu Ciorniciuc, 2020)
#02 • Toto și surorile lui (Alexander Nanau, 2014)
#01 • Autobiografia lui Nicolae Ceaușescu (Andrei Ujică, 2010)
Acum, într-un spin-off la București dedicat documentarului românesc, Insula 42 desfășoară un micro-festival de vizionare a filmelor documentare din top, sub titlul I ❤ DOC.
„I ❤ DOC e un top subiectiv, pentru că e al comunității fARAD; dacă o altă comunitate și-ar propune un astfel de top, probabil că titlurile ar diferi pe ici pe colo, însă nu cred că în părțile esențiale. Topul de față e, de fapt, un demers necesar pentru o discuție – chiar și în contradictoriu –, într-un moment în care foarte mulți profesioniști militează pentru documentar sub acest slogan, documentarul contează. E un prilej menit să dea o importanță genului, să inițieze o conversație cu implicații sociologice și să scoată la iveală niște vârfuri.” – Mihai Chirilov, consultant artistic fARAD
Seria de proiecții și discuții I ❤ DOC – Top 10 cele mai bune documentare românești post-1989 are loc la ARCUB – Hanul Gabroveni, Sala Mare în perioada 17-20 mai, iar calendarul evenimentului este cel de mai jos:
- Vineri, 17 mai | 18:00 | Toto și surorile lui
- Vineri, 17 mai | 20:00 | Acasă | Q&A Radu Ciorniciuc
- Sâmbătă, 18 mai | 14:00 | Colectiv
- Sâmbătă, 18 mai | 16:30 | Țara moartă | Q&A Radu Jude
- Sâmbătă, 18 mai | 18:45 | Asta e | Q&A Thomas Ciulei
- Sâmbătă, 18 mai | 21:00 | Născuți la comandă. Decrețeii | Q&A Florin Iepan
- Duminică, 19 mai | 15:15 | Crulic - Drumul spre dincolo | Q&A Vlad Ivanov
- Duminică, 19 mai | 17:30 | Timebox | Q&A Nora Agapi
- Duminică, 19 mai | 20:00 | Ouăle lui Tarzan | Q&A Alexandru Solomon
- Luni, 20 mai | 18:00 | Autobiografia lui Nicolae Ceaușescu | Q&A Dana Bunescu
Conceptul integrează și expoziția Milton Glaser: Art Is Work și definește o inițiativă mai largă de recuperare și promovare a excelenței în două arte vizuale mai puțin mediate public: designul grafic și filmul documentar.
I ❤ DOC este produs de Insula 42 în colaborare cu TypopassageTM și în parteneriat cu ARCUB – Centrul Cultural al Municipiului București, The Institute și Universitatea Națională de Arte București. Proiect co-finanțat de Administrația Fondului Cultural Național, cu sprijinul Dacin Sara.